**Obec Šelpice**



**Všeobecne záväzné nariadenie**

**č. 3 /2020**

**o ochrannom pásme pohrebísk na území obce Šelpice**

Návrh VZN - vyvesený na úradnej tabuli a zverejnený na web stránke dňa: 11.2.2020

Lehota na predloženie pripomienok k návrhu VZN: do (včítane): 15 dní

Doručené pripomienky (počet): 0

Vyhodnotenie pripomienok k návrhu VZN uskutočnené dňa: -

Vyhodnotenie pripomienok k návrhu VZN doručené poslancom dňa: -

VZN schválené Obecným zastupiteľstvom obce Šelpice : 22.4.2020

VZN zverejnené na web stránke dňa: 23.4.2020

VZN vyvesené na úradnej tabuli obce Šelpice dňa: 23.4.2020

VZN nadobúda účinnosť dňa: 15 -dňom od vyvesenia

Obec Šelpice na základe samostatnej pôsobnosti podľa článku 68 Ústavy Slovenskej republiky a podľa § 6 ods. 1 zákona č. 369/1990 Zb. o obecnom zriadení v znení neskorších zmien a doplnkov a podľa § 15 ods. 7 zákona č. 131/2010 Z. z. o pohrebníctve

**v y d á v a**

##### Všeobecne záväzné nariadenie č. 3/2020

##### o ochrannom pásme pohrebísk na území obce Šelpice

**Článok 1**

**Úvodné ustanovenie**

1. Obec Šelpice týmto všeobecne záväzným nariadením (ďalej len VZN) určuje:
2. šírku ochranného pásma pohrebiska od hranice pozemku pohrebiska;
3. pravidlá umiestňovania a povoľovania budov a stavieb v ochrannom pásme pohrebiska so zreteľom na pietny charakter pohrebiska;
4. činnosti, ktoré nie je možné v ochrannom pásme vykonávať počas pohrebu.
5. Na účely tohto VZN sa rozumie:
6. pohrebisko je cintorín, kolumbárium, urnový háj, rozptylová lúka a vsypová lúka;
7. pohreb je pochovanie ľudských pozostatkov alebo ľudských ostatkov, obyčajne spojený s obradom.

**Článok 2**

**Šírka ochranného pásma**

1. Šírka ochranného pásma pohrebiska je 0,30 m od hranice pozemku každého pohrebiska umiestneného na území obce Šelpice.

**Článok 3**

**Pravidlá umiestňovania a povoľovania budov a stavieb v ochrannom pásme pohrebiska**

1. V ochrannom pásme pohrebiska umiestneného na území obce sa nesmú povoľovať a umiestňovať stavby a budovy okrem tých, ktoré poskytujú služby súvisiace s pohrebníctvom.

**Článok 4**

**Činnosti, ktoré nie je možné v ochrannom pásme vykonávať počas pohrebu**

1. V ochrannom pásme pohrebiska umiestneného na území obce Šelpice nie je možné bez súhlasu obce počas pohrebu vykonávať nasledujúce činnosti:

a) akékoľvek činnosti, ktoré rušia alebo inak negatívne ovplyvňujú dôstojný priebeh pohrebu hlukom, vibráciami, svetelnými alebo laserovými a inými obdobnými efektami, a to akoukoľvek formou, najmä neprimerane hlučným správaním, spevom, reprodukciou / produkciou hudby, hlukom motorov áut, strojov a zariadení, výkonom hlučných stavebných alebo iných prác;

b) vykonávanie akýchkoľvek verejných zhromaždení alebo podujatí spojených s produkciou hudby alebo hovoreného reprodukovaného slova s výnimkou takých, ktoré súvisia alebo sú súčasťou prebiehajúceho pohrebu.

2. Zákazy podľa ods. 1. tohto článku sa nevzťahujú na vykonávanie sezónnych prác pri zabezpečovaní nevyhnutnej údržby ciest a chodníkov, verejných priestranstiev a verejnej zelene, neodkladných sezónnych poľných prác a na vykonávanie prác pri odstraňovaní následkov živelných pohrôm alebo havárií. Zákazy sa taktiež nevzťahujú na vykonávanie neodkladných činností smerujúcich k odstráneniu priamo hroziacej škody na majetku alebo zdraví v nevyhnutnom rozsahu.

**Článok 5**

**Orgány dozoru a sankcie**

1. Dozor nad dodržiavaním čl. 4 tohto VZN vykonávajú:

1. poverení zamestnanci obce Šelpice,
2. starosta obce.
3. Porušenie ustanovenia čl. 4 tohto VZN je postihnuteľné podľa osobitných predpisov.[[1]](#footnote-1)

**Článok 6**

**Záverečné ustanovenia**

1. Toto VZN bolo schválené obecným zastupiteľstvom v Šelpiciach dňa 22.4.2020 a nadobúda účinnosť pätnástym dňom od jeho vyvesenia na úradnej tabuli obce/mesta.

Ružena Opálková

starostka obce v.r.

1. Najmä: zákon č. 369/1990 Zb. o obecnom zriadení v planom znení, zákon č. 372/1990 Zb. o priestupkoch v platnom znení [↑](#footnote-ref-1)